kardosdrur/scandi-wiki huggingface dataset:
Clays Lane Estate

Clays Lane var et socialt boligbyggeri i Stratford i Østlondon. Det fungerede som et engelsk lejer-kooperativ og var et af de største formålsrettede boligbyggerier i Europa, der især rettede sig imod udsatte og enlige. Clays Lane husede op mod 450 beboere, indtil de i 2007 blev tvunget ud og bygningerne revet ned for at gøre plads til den Olympiske Park ved Sommer-OL 2012.

Der var et stærkt lokalt sammenhold, og grupper blandt beboerne lavede demonstrationer imod og klager over ekspropriationen, dog uden resultat. Beboere har fortalt, at de ansvarlige myndigheder har løjet for dem ved møderne. Der er ligeledes flere eksempler på, at beboere blev tilbudt lejligheder af lavere standard end deres tidligere, modsat myndighedernes løfter.

Referencer 

Bygninger, konstruktioner og anlæg i London
Martin Kongstad

Martin Kongstad (født 3. oktober 1963) er en dansk forfatter, der er opvokset på Østerbro, København.

Martin Kongstad begyndte sin skrivende karriere som rockjournalist i 1985 for det århusianske musikmagasin GAFFA, og skrev siden for ungdomsbladet Chili og blev i 1989 ansat på Mix, et blad for unge lavet af Aller Press. Her markerede han sig særligt med brevkassen Martins Mikrofon og Sex-Lex, et lille leksikon om sex for unge lavet i samarbejde med Sundhedsstyrelsen. 

I 1992 blev han tilknyttet det nye herremagasin Euroman, og arbejdede som fast freelancer for dette til 1997. Sideløbende skrev han artikler for både Politiken og Berlingske Tidende (for sidstnævnte en række store kvindeportrætter af blandt andre Dea Trier Mørch og Lotte Svendsen). Som journalist på Euroman specialiserede han sig i store portrætter af danske kulturpersonligheder og var desuden musikredaktør samt madanmelder. I 1998 tonede han ned for journalistikken for at søge over i fiktion og samme år var han med til at skrive Dengse og Mørket, et teaterstykke til Mungo Park i Allerød, ligesom han året efter var manuskriptforfatter til Fiaskospiralen på Dr. Dante (med Søren Fauli som instruktør). 

I 1990'erne blev han desuden kendt som skuespiller i Jonas Elmers prisvindende debutfim. Let's get lost, som dj på Copenhagen Jazzhouse og trommeslager i folkbandet Per Kristensen Band (med Per Kristensen, Morten Lindberg og Aske Jacoby). I år 2003 skrev han, sammen med Henrik Vesterberg, Dengang i 80'erne (Gyldendal), en bog om 1980'ernes københavnske kulturer; fra yuppiebevægelsen til de nye digtere, malere, musikere over reklame, medier, Bz-bevægelsen, osv. Sideløbende med dette arbejdede han med idé og manuskripter for reklamebureauet Wibroe, Duckert & Partners, med hvem han var med til lave kampagner for blandt andre Toms, KiMs og Tuborg. 

Han debuterede som skønlitterær forfatter  i 2009 med novellesamlingen Han danser på sin søns grav, som kort tid efter udgivelsen modtog Danske Banks Debutantpris. I 2013 udgav han bogen Fryser jeg.

Eksterne henvisninger 
 
 
 

Novelleforfattere fra Danmark
Dansksprogede forfattere fra Danmark
Personer i Kraks Blå Bog
Personer fra Østerbro
Friedrich Carl Krück

Friedrich Carl Krück (16. december 1745 i Leezen i Segeberg Amt – 22. maj 1816 i Giessen) var en slesvigsk kansler.

Uddannelse og tidlig karriere 
Han var søn af pastor Jacob Christian Krück (24. januar 1719 i Bordelum - 14. november 1784 som hovedpræst i Preetz, gift 2. gang med Emilie Sophie von Ettner und Eyteritz) og Sophia Hedevig født Frisch (29. september 1710 - 1751), var født i Leezen i Segeberg Amt, hvor faderen da var præst. Han kom 1761 på gymnasiet i Altona, studerede fra 1763 i Göttingen og tog 1767 juridisk eksamen med udmærkelse i Glückstadt, var et år advokat i Preetz, et år sekretær hos landfoged von Eggers i Meldorf og blev i december 1768 2. sekretær i Landbokommissionen for Slesvig og Holsten, 1772 enesekretær og medlem af kommissionen og udnævntes 1774 tillige til overtalligt medlem af Overretten i Slesvig samt overretsråd og siden kancelliråd.

I København 
Året efter blev han af Andreas Peter Bernstorff hentet til København som 1. ekspeditionssekretær i Tyske Kancelli, blev 30. december 1776 deputeret, 1777 justitsråd, 1779 etatsråd og fik 1780 korrespondancen om det tyske riges sager i Departementet for de udenlandske affærer. 1789 udnævntes han til konferensråd, 1795 til overprokurør for Slesvig og medlem af Overbankdirektionen, 1796 til medlem af Kanalkommissionen.

De af ham som overprokurør udstedte anordninger udmærker sig ved orden, klarhed og knaphed i stilen, og han synes i de år i det hele at have været taget på råd med også i vigtige kongerigske lovgivningssager. Det skyldes således vistnok hans forslag, at Trykkefrihedsloven af 27. september 1799 kom til at indeholde en bestemmelse om, at den, der en gang var straffet for en presseforseelse, skulle næste gang foruden med straf tillige rammes med fremtidig censur.

Krück, der var en fint dannet mand, skrev 1800 i København Eumenia, ein philosophisches Glaubensbekenntniss als Selbstgespräch. 31. december 1801 blev han udnævnt til kansler i Slesvig, 1803 til Hvid Ridder, 1811 til gehejmekonferensråd, 1812 til Dannebrogsmand, og 1815 kreerede Kiels Universitet ham til dr. phil. honoris causa. Han døde 22. maj 1816 i Giessen på en baderejse til Wiesbaden.

Ægteskab 
Han ægtede 1772 Cordula Christine Christiane Sessler (16. januar 1750 i Slesvig by - 7. april 1818 sammesteds), datter af postmester Johann Jacob Sessler (ca. 1710-1780) og Maria Krebs (ca. 1716-1796).

Det Nationalhistoriske Museum på Frederiksborg Slot har en tegning af Krück.

Kilder 
 H.R. Hiort-Lorenzen, "Friedrich Carl Krück", i: C.F. Bricka (red.), Dansk biografisk Lexikon, København: Gyldendal 1887-1905.
 Schlesw.-Holst Prov.-Berichte 1829, I, 35.
 Lübke und Schröder, Schlesw.-Holst.-Lauenb. Schriftsteller-Lex., Nachtrag.
 Edvard Holm, Den offentlige Mening 1784-99, s. 174.

Personer i Dansk Biografisk Leksikon
Jurister fra Tyskland
Danskere i 1700-tallet
Danskere i 1800-tallet
Riddere af Dannebrog (1671-1808)
Personer fra Holsten
Æresdoktorer
Kollegiedeputerede fra Danmark
Gehejmekonferensråder fra Danmark
Absolute Hits 2012

Absolute Hits 2012 er et dansk opsamlingsalbum udgivet 12. november 2012 af EMI. Albummet er en dobbelt-cd bestående af nogle af de største hits fra år 2012.

Trackliste

CD1 
 Alina Devecerski / "Flytta På Dej"
 David Guetta / "She Wolf (Falling To Pieces)" (feat. Sia)
 Katy Perry / "Part of Me"
 Muse / "Madness"
 Rasmus Seebach / "Falder"
 Coldplay & Rihanna / "Princess of China"
 Loreen / "Euphoria"
 Specktors / "Lågsus" (feat. Medina)
 Fun. / "Some Nights"
 Muri & Mario / "Hun Tog Min Guitar"
 L.O.C. / "Helt Min Egen" (feat. Barbara Moleko)
 Turboweekend / "On My Side"
 Kylie Minogue / "Timebomb"
 Linda P. / "Du' Fan'me Pæn, Du Er"
 Conor Maynard / "Turn Around" (feat. Ne-Yo)
 Paw & Lina / "Stolt Af Mig Selv?"
 Rudimental / "Feel The Love" (feat. John Newman)
 Icona Pop / "I Love It"
 Avicii vs Lenny Kravitz / "Superlove"
 Kaka / "Bang Bang (Reggaejam)"

CD2 
 Swedish House Mafia / "Don't You Worry Child" (feat. John Martin)
 Christopher / "Colours" (feat. Frida Amundsen)
 Flo Rida / "Whistle"
 Djämes Braun / "Kom Og Giv Mig Alle Dine Penge"
 Emeli Sandé / "Next To Me"
 Vinnie Who / "How Can I Be Sure"
 The Storm / "Raver"
 Marina and The Diamonds / "Primadonna"
 Klumben & Raske Penge / "Faxe Kondi"
 Eric Amarillo / "Men Hallå!"
 USO / "Klapper Af Den" (feat. Kato)
 Nik & Ras / "Hvad Der Sker Her" (feat. Medina)
 Graffiti6 / "Free"
 Hej Matematik / "Sikke En Fest"
 Shoes For Julia / "Bringing On The Heartache"
 Pet Shop Boys / "Winner"
 Xander / "Over Alle Bjerge"
 Deadmau5 / "The Veldt" (feat. Chris James)
 Smag på P3 / "Nede Med Koldskål" (feat. Niklas, Klumben, Shaka Loveless, Mette Lax, Djämes Braun & Steggerbomben)
 Simple Plan / "Summer Paradise" (feat. Sean Paul)

Eksterne henvisninger 
 Absolute Hits 2012 Trackliste

Album fra 2012
Hits 2012
Vojens Kirke

Vojens Kirke er en genforeningskirke i den østlige del af Vojens. Grundstenen blev lagt 10. august 1924 og kirken indviet 6. september 1925. Kirken var den første sognekirke, der blev bygget i 300 år i landsdelen. Den tilhørende kirkegård er ældre end kirken og blev taget i brug 28. januar 1878. Midt på kirkegården ligger "det røde kapel", der blev bygget få år efter at kirkegården var etableret og benyttet som sognekirke fra sognet blev udskilt fra Jegerup Sogn 1. april 1914 og indtil kirken blev bygget .

Eksterne henvisninger 

 www.Vojenskirke.dk
 Vojens Kirke hos KortTilKirken.dk
 Vojens Kirke i bogværket Danmarks Kirker (udg. af Nationalmuseet)

Referencer 

Kirker i Haderslev Kommune
Kirker i Haderslev Stift
Kirker i Haderslev Amt
Kirke
Tour Down Under 2013

Santos Tour Down Under 2013 var den 15. udgave af det australske cykelløb Tour Down Under. Løbet blev afholdt over seks etaper fra den 22. januar til 27. januar 2013. Det var det første ud af 29 løb i UCI World Tour 2013.

Løbet blev vundet af hollænderen Tom-Jelte Slagter fra , hvilket var han største triumf i karrieren.

Deltagende hold 
På grund af at Tour Down Under er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Sammen med et hold sammensat af australske pro og amatør-ryttere der kører under navnet UniSA-Australia, bliver der i alt 133 ryttere i feltet med syv på hvert hold.

Etaper

1. etape 
22. januar 2013 — Prospect til Lobethal, 135 km.

Slutstillinger

Individuelt klassement

Trøjer

Sprintkonkurrencen

Bjergkonkurrencen

Ungdomskonkurrencen

Holdkonkurrencen

Trøjernes fordeling gennem løbet

UCI World Tour 
Tour Down Under er i kategori 3 på UCI World Tour 2013 og giver følgende point til det samlede års resultat:

Ryttere

Eksterne henvisninger 

 Tour Down Unders officielle hjemmeside

Referencer 

2013
UCI World Tour 2013
Paris-Nice 2013

Paris-Nice 2013 er den 71. udgave af det franske cykelløb Paris-Nice. Løbet starter i Houilles den 4. marts og slutter i Nice den 10. marts. Det er det andet ud af 29 løb i UCI World Tour 2013.

Deltagende hold 
På grund af at Paris-Nice er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover har arrangøren ASO inviteret yderlige fire hold til løbet. Dermed bliver der i alt 176 ryttere i feltet med otte på hvert hold.

Etaperne

Prolog 
3. marts 2013 — Houilles, 2.9 km enkeltstart

1. Etape 

4. marts 2013 — Saint-Germain-en-Laye til Nemours, 195 km.

2. Etape 

5. marts 2013 — Vimory til Cérilly, 200.5 km.

Noter

Eksterne henvisninger 

 Paris-Nices officielle hjemmeside 

UCI World Tour 2013
2013
The Football League 1911-12

The Football League 1911–12 var den 24. sæson af The Football League og dermed også det 24. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Blackburn Rovers FC, som dermed vandt ligaen og det engelske fodboldmesterskab for første gang.

Resultater

First Division 

Divisionen bestod af 20 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1911-12 var den 20. i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

Af de tre lavest placerede hold blev to genvalgt til den efterfølgende sæson, mens Gainsborough Trinity FC ikke opnåede genvalg. Det betød, at der skulle vælges et nyt hold, og valget faldt på Lincoln City FC, som dermed vendte tilbage til The Football League efter blot én sæsons fravær.

Kilder / eksterne henvisninger 
 RSSSF – England 1911-12 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1911
Fodbold i 1912
Afindustrialisering

Afindustrialisering (af latin industria, virksomhed, foretagsomhed) er en proces der modsat industrialisering beskriver, overgangen fra et samfund, hvor størstedelen af befolkningen er beskæftiget med sekundære erhverv (bearbejdning af råvarer) omdannes til et samfund, hvor størstedelen er beskæftiget med tertiære erhverv (tjenester og service).

Afindustrialisering finder sted i Europa og Nordamerika som følge af globaliseringen, hvor industriarbejdspladser outsources til primært Asien. Årsagen er det stigende internationale konkurrence på løn, transport og kapital og kan resultere i global magtforskydning mellem Vesten og Asien. 

Processen kan opgøres enten gennem beskæftigelsen, andelen af et lands samlede produktion (BNP), eksporten (handelsbalancen) eller investeringsandelen. 

I Danmark har beskæftigelsesminister Mette Frederiksen (S) forsøgt at sætte fokus på problemstillingen med kronikken Made in Denmark og en efterfølgende konference på Christiansborg.

Eksterne henvisninger 
 Den store danske
 Kronik i Politiken den 4.1.2013 

Samfund
Europamesterskaberne i amatørboksning 1955

Europamesterskaberne i amatørboksning 1955 blev afviklet den 27. til den 5. juni 1955 i Vestberlin. Det var 11 gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 153 boksere fra 24 lande.

Fra Danmark deltog Hans Petersen (letweltervægt), Frede Petersen (fjervægt), Jens Andersen (letmellemvægt). Hans Petersen vandt bronze, hvorimod det ikke blev til medaljer til de øvrige danske deltagere.

Medaljevindere

Medaljefordeling

Noter

Eksterne links 
 11. Europamesterskab i boksning  

EM i boksning
Boksning i 1955
Boksning i Tyskland
Louis Édouard Dubufe

Louis Édouard Dubufe (født 30. marts 1820 i Paris, død 11. august 1883 i Versailles) var en fransk portrætmaler.

Louis Édouard Dubufe var elev af faren Claude Marie Dubufe og af Paul Delaroche, han var ligesom faren en meget søgt portrætmaler i de aristokratiske kredse; særlig hans damebilleder, elegante, koloristisk harmoniske, men uden dybere karakteristik, var stærkt på moden. Han malede også historie- og genrebilleder: Triptykonet Den fortabte Søn, 1866.

Galleri

Eksterne henvisninger 

 
 
 
 

Malere fra Frankrig
Personer fra Paris
Franskmænd i 1800-tallet
Portrætmalere
Mazda MX-3

Mazda MX-3 (type EC) var en lille mellemklassebil, fremstillet af Mazda i årene 1992 til 1998.

Generelt 
MX-3 var en firepersoners sportscoupé med forhjulstræk, selvbærende karrosseri, stor bagklap og 289 liter bagagerumsvolume bygget på platformen fra Mazda 323 mellem 1992 og 1998.

Udenfor Europa er modellen blevet solgt under flere forskellige navne. I Nordamerika hed modellen Mazda MX-3 Precidia, i Japan og på andre markeder Eunos Presso eller Autozam AZ-3. Modellen er bl.a. kendt for at have verdens mindste V6-motor (kun 1,85 liter slagvolume).

Bilen var 4,22 m lang, og akselafstanden var 2,46 m. For- og baghjulsophængene var udstyret med MacPherson-fjederben, og A-lænkerne var meget lange. Hovedkonkurrenten var Nissan 100NX.

Modellen fandtes i starten med to forskellige motorer:
 En 1,6-liters SOHC 16V firecylindret benzinmotor med 65 kW (88 hk) samt
 En 1,9 (1,85)-liters V6-benzinmotor (1845 cm³) med 98 kW (133 hk).

Frem for alt V6-udgaven havde i betragtning af motorens effekt gode køreegenskaber som følge af bilens lave vægt, det lave tyngdepunkt og gearkassens korte udveksling, som gav bilen en topfart på  og en acceleration fra 0 til  på 8,5 sekunder, hvilket dog også øgede brændstofforbruget betydeligt.

Facelift 
I starten af 1994 gennemgik modellen et facelift, hvor den samtidig blev udstyret med ABS, fire skivebremser (foran 257 mm indvendigt ventilerede; bagtil 251 mm), fører- og passagerairbags samt sidekollisionsbeskyttelse. Kabinen fik et nydesignet instrumentbræt med runde luftudtag, forsæderne blev modificeret og rudeoptrækkene var nu, ligesom sidespejlene og soltaget (ekstraudstyr), eldrevne (undtagen på specialmodellen Youngster, som ikke havde ABS og airbags).

Også motorerne blev modificeret (udstødningsnormer fra 1994 Euro1 (E2), fra 1996 Euro2):
 1,6'eren med 16 ventiler fik to overliggende knastaksler, hvorved effekten steg til 79 kW (107 hk).
 1,9'eren ydede nu 95 kW (129 hk).

I slutningen af 1994 blev bilen taget af modelprogrammet i USA, og i 1996 også i Canada. Produktionen sluttede der i efteråret 1996, mens bilen fortsatte i Europa og Asien frem til 1998.

Tidslinje 
1992
 Januar: Introduktion af MX-3 med motorerne 1,6i 16V 65 kW (88 hk) og 1,9i V6 24V 98 kW (133 hk).

1993
 Tilbagekaldelsesaktion på grund af fjederben med for lille dimension. Mazda frygtede, at fjedrene kunne springe og bore sig ind i dækkene.

1994
 Februar: Facelift. Modificerede motorer med 79 kW (107 hk) hhv. 95 kW (129 hk) som følge af L-Jetronic indsprøjtning. Dobbelt airbag og ABS standardudstyr undtagen på specialmodellen Youngster.

1996
 August: Specialmodeller Rio med alufælge og metallak samt Rave med hækspoiler, læderrat og velourindtræk.
 December: Indstilling af produktionen til Nordamerika.

1998
 Januar: Indstilling af produktionen uden efterfølger.

Tekniske data 

Motorerne er ikke E10-kompatible.

Kilder 
 Mazda MX-3 - MX-6 - RX-7 - Generation X Auto Bild, 25. januar 2002 (på tysk).
 Automobil Revue. Katalog 1993 og 1995 (på tysk og fransk).

Noter

Eksterne henvisninger 

MX-3
Små mellemklassebiler
Coupéer
Forhjulstrukne biler
Biler introduceret i 1992
Biler fra 1990'erne
Renault Wind

Renault Wind er en coupé-cabriolet fra den franske bilfabrikant Renault. Bilen blev præsenteret på det 80. Geneve Motor Show den 2. marts 2010 og kom på markedet i Europa i september samme år.

Wind er bygget på platformen fra Twingo II og bygges ligesom den i Novo Mesto i Slovenien. Den elektrisk nedfældelige hardtop kan på 12 sekunder klappes ned i bagagerummet. Bilen er i modsætning til prototypen med samme navn fra 2004 en ren topersoners bil uden nødbagsæde.

Design 
Det primære kendetegn for Wind er dens L-formede, 180° oplukkelige kaleche, ligesom på Ferrari 575 Superamerica.

Udstyrsvarianter 
Renault Wind findes i udstyrsvarianterne Dynamique og Night&Day med 4 metal- og 1 almindelig lak.

Motorer

Eksterne henvisninger 

Wind
Minibiler
Cabrioleter
Forhjulstrukne biler
Biler introduceret i 2010
Biler fra 2010'erne
Dendrimer

Dendrimerer er store syntetiske molekyler med egenskaber, der kan efterligner biologiske molekylers egenskaber.  Dendrimerer kaldes også arboroler og kaskademolekyler.

Se også 

 Polymerer

Eksterne links 

Organisk kemi
Makromolekyler
Europamesterskaberne i amatørboksning 1957

Europamesterskaberne i amatørboksning 1957 blev afviklet den 25. maj til den 5. juni 1957 i Prag. Det var 12 gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 149 boksere fra 21 lande.

Ingen danskere deltog.

Medaljevindere

Medaljefordeling

Noter

Eksterne links 
 12. Europamesterskab i boksning  

EM i boksning
Boksning i 1957
Sport i Tjekkoslovakiet
Sparco

Sparco er et italiensk firma, der hovedsageligt har specialiseret sig i at producere brandsikre køredragter til professionel racerkørsel.

Produkter

Køredragt 
Køredragtens funktion er at isolere fra infrarød stråling og stikflammer, så der ikke opstå andengradsforbrændinger under ulykker.
Køredragtens 3 lag er lavet af en blanding af Nomex, kevlar, PBI (polybenzimidazole) og PVA fiber (Polyvinylalkohol).

Ofte er den enkelt dragt specielsyet til den enkelte person for at få den bedste komfort.

Brandsikkerhed standard for køredragter 
Alt Sparco's køredragter er godkendt af SFI Foundation, og der er minimumkrav at det skal være selvslukkende indenfor 2 sekunder efter direkte ild.

Sko 
Sparco har et samarbejde med Puma SE, der laver sko i deres navn.

Ifølge FIA skal en godkendt køresko dække anklen, og det er ikke alle Sparco's modeller, der kan leve op til det krav.

Sæder 
De startede med at lave kulstof-sportssæder i 1998-99 til Lamborghini Diablo i kulstoffiber, og siden har de lavet sæder til flere af de største inden for hurtige biler, som Ferrari, Bugatti, Aston Martin, Bentley, Audi, Mclaren Cars, aMg Mercedes-Benz, Lotus Cars, Koenigsegg, Maserati, Ford GT, Mini.

De producerer også andre kulstoffiberelementer til biler i dag (2012).

Andre produkter 
 tunings del til biler
 undertøj og tophue (lavet i x-cool sliver)
 hjelme
 bil rat

Kilder 
 youtube info video 
 SFI Foundation
 FIA 
 side 4 i race kataloget 
 sæder

Fremstillingsvirksomheder fra Italien
Giovanni-Battista Fossati

Giovanni-Battista Fossati (født i Italien – 1756 i København) var en dansk hofstukkatør.

Fossati kom senest 1738 til Danmark, hvor han arbejdede som svend i Carlo Enrico Brennos værksted. Muligvis har Brenno kaldt ham til Danmark for at arbejde på det første Christiansborg. 1743 fik han rejsepas til Italien, men tidspunktet for hans hjemvenden kendes ikke. December 1745 søgte han straks efter Brennos død om hofstukkatørembedet, anbefalet af Nicolai Eigtved, men først juli 1747 fik han bestallingen. 1750 tog han borgerskab som gipser i København.

Fossatis udsmykninger på Christiansborg gik tabt ved branden 1794, men hans bevarede lofter i Moltkes Palæ vidner om, at Fossati var en virtuos stukkatør, som kunne måle sig med samtidens bedste i Europa. Hans ornamentik har generelt et sydtysk præg, mens loftsrosetterne i Appartementssalen på Christiansborg var rent franske. Fossati arbejdede efter andres, især Eigtveds, forlæg.

Han blev gift 19. august 1749 på Frederiksberg med Antoinette Louise Lambert (ca. 1714 - begravet 27. september 1776 i København), datter af dansemester Jean-Baptiste Lambert og Sophie Louise Brinckmann. Hun blev gift 1. gang med hofstenhugger Georg Adam Drexel og 3. gang med stukkatør Christophoro Lorenzo Fossati.

Hans søn, senere hofgipser Carl Joseph Fossati, uddannedes hos sin fætter, hofstukkatør Christophoro Lorenzo Fossati. Han arbejdede på Christiansborg under C.F. Harsdorff, der anbefalede ham til hofgipser (efter 1777). Han nævnes endnu 1803.

Værker 
 Fuldførte Brennos arbejder på Frederiksdal, hvor han bl.a. udsmykkede vestibulen (1746, bevaret)
 Stukloft i Friedrichsruhs slotskapel (efter Eigtveds tegning)
 Dronningens trappe, Christiansborg (1747, brændt 1794)
 Appartementsgalleriet m.m. sammesteds (1748, brændt 1794, gengivet i tegning af Wilhelm von Haffner)
 Festjubilæums­dekorationer (1749, forsvundet)
 Den nye Mønt ved Charlottenborg (1750, forsvundet)
 Christiansborg (1750, brændt 1794)
 Prinsens Palæ (1750, bevaret)
 Moltkes (Christian VII's) Palæ på Amalienborg (1752, bevaret, efter tegninger af Eigtved)
 Dronningens Galleri på Christiansborg (1754, brændt 1794)

Kilder 
 

Hofstukkatører fra Danmark
Danskere i 1700-tallet
Christophoro Lorenzo Fossati

Christophoro Lorenzo Fossati (ca. 1730 – begravet 10. januar 1774 i København) var en dansk hofstukkatør.

Han var brodersøn af Giovanni-Battista Fossati, hvis enke han ægtede. Fossati uddannedes i dennes værksted. Ved sin onkels død 1756 fortsatte han forretningen og udnævntes efter ansøgning og Lauritz de Thurahs anbefaling til gofstukkatør. Han tog borgerskab 1760.

Fossati stod imidlertid i skyggen af Giulio Gione, og de fleste af hans værker var reparationer. Han var en habil, men ikke stor kunstner.

Han blev gift ifølge bevilling af 24. juni 1757 med Antoinette Louise Lambert (ca. 1714 - begravet 27. september 1776 i København), datter af dansemester Jean-Baptiste Lambert og Sophie Louise Brinckmann. Hun blev gift 1. gang med hofstenhugger Georg Adam Drexel og 2. gang med stukkatør Giovanni-Battista Fossati.

Han er begravet i Trinitatis Kirke.

Værker 
 Stukkaturer i Landetatens Generalkommissariats bygning (1760)
 Christiansborg (1761, brændt 1794)
 Kronborg og Rosenborg (1761)
 Loft i Regaliekammeret på Rosenborg (1762, bevaret)
 Prinsens Palæ (1762)
 Kronborg Kommandantbolig (1762)
 Overslag til stukkaturarbejde i Frederiks V's Kapel i Roskilde Domkirke (1763)
 Overslag til porcelænsfabrikken bag Blåtårn (1764)
 Frederiksberg Slot, Vallø Slot, Søllerød­gård (1765)
 Hofteatret på Christiansborg og Prinsens Palæ (1767)
 Marmorbadet på Frederiksberg Slot (1770, efter C.F. Harsdorffs tegning, bevaret)
 Fredensborg Slot (1774)

Kilder 
 

Hofstukkatører fra Danmark
Danskere i 1700-tallet